paragraph_text: Naslikao je niz portreta značajnih ruskih pisaca, znanstvenika, umjetnika i javnih osoba (Lav Nikolajevič Tolstoj 1873., Ivan Šiškin 1873., Pavel Tretjakov 1876., Mihail Saltikov-Ščedrin 1879., Sergej Botkin 1880. i dr.), u kojima izražajna jednostavnost i jasnoća prikaza ističu duboke psihološke elemente likova. Kramskojevi demokratski ideali našli su svoj najsjajniji izraz u portretima seljaka.